Ukraina Haber siyaseti nazirliginde fevral 26 kününi Qırım işğaline qarşılıq Künü olaraq ilân etmege teklif eteler
17 dekabr 2015, 12:19
Ukraina Haber siyaseti Nazirliginde fevral 26 kününi yarımadanıñ Rusiye işğaline qarşılıq künü olaraq ilân etmege teklif eteler. Bu aqta Qırım.Aqiqatqa haber siyaseti naziriniñ keñeşçisi Emine Ceppar bildirdi.
Aytqanı kibi, bu kün Qırımnıñ Rusiye işğaline yol bergen vaqialarnı aks ete. Şu cümleden, Qırım parlamenti yanında keçirilgen kütleviy miting aqqında söz kete, o zaman faaller qanunsız «referendum»nıñ belgilenmesine keder etmege tırıştılar.
«Bugün qırımlılar Qırımnı teslim etti ve Rusiye işğaline qarşı çıqmadı kibi efsaneler yaşay. Bu efsane yalan olğanını köstermege ister edik ve fevral 26 kününi Ukraina haber alanına Qarşılıq künü kibi kirsetir edik. Çünki o kün bizde bar edi ve bu aqta aytmaq kerek», – dedi o.